اوستہ محمد (آن لائن) تھانہ کیٹل فارم نا دنگ اٹ داڑیل آک موٹرسائیکل اس پلار‘ پولیس کارروائی کرسا مسہ داڑیل ءِ دزگیر کرسا پلوک آ موٹرسائیکل و سلہہ دوئی کرے۔ حوال نارد اٹ کیٹل فارم تھانہ نادنگ بکھال ڈپ باری شاخ نا خڑک آ علی محمد مہیسر آن مسہ داڑیل سلہہ نا زور آ موٹر سائیکل ءِ پلار نرار‘ پولیس ءِ ڈہ رسینگا تو ڈی ایس پی خاوند بخش کھوسہ ایس ایچ او کیٹل فارم عبدالغنی جمالی اسک پولیس کارندہ غاتون اوار ناکہ بندی کریر‘ ہندا وخت آ مسہ داڑیل گاجی خان، عبدالستار، عطاءاللہ ءِ مسہ ٹی ٹی پسٹول تون اوار دزگیر کرسا پلوک آ موٹرسائیکل ءِ ہم دوئی کریر‘ مستی کارروائی کیٹل فارم پولیس کننگ اٹی ءِ۔
